Free Willy (1994 TV-serie)

Free Willy er en animert serie fra 1994–1995, produsert av Warner Bros. Animation. Serien er basert på filmen fra 1993 med samme navn

I Norge er serien blitt sendt på Canal+ og utgitt på VHS med norsk tale.

Handling 
Jesse har blitt adoptert av fosterforeldrene sine, Greenwood-ekteparet, og de har flyttet fra Seattle til kysten av Stillehavet. Han får en jobb ved Misty Island Oceanic Reserve, en lokalt forskningsinstitutt som tar hånd om dyr - hvor Randolph, hans indianske mentor fra filmen, nå arbeider. I den første episoden oppdager Jesse at han har evnen til å kommunisere med dyr, og han forstår hva dyrene sier. Jesse og Randolph samarbeider med Mr. Naugle, en biolog ved senteret, og Marlene, en forskningsassistent. De møter også Einstein, en delfin, og Lucille - en sel.

Den viktigste antagonisten i TV-serien er en cyborg kalt «The Machine» som holder Willy ansvarlig fordi han mistet en arm og en del av ansiktet sitt. Det blir etter hvert avslørt at ubåten hans ble ødelagt når han møtte Willy, og dette kastet cyborgen inn i propellen på et annet skip. Når han ikke bruker sin nye ubåt for å ødelegge miljøet, går cyborgen med en maske og hanske som forkledning, og fortsetter å drive et olje-selskap under sin tidligere identitet: Rockland Stone. Han avslører også at han har skapt fire grønne, slimete, syntetiske håndlangere kalt Amphonids fra giftig avfall. Disse skapningene er merkelig nok motvillige til å utføre Stones instruksjoner for å forurense miljøet mest mulig. De ønsker heller å ha det morsomt, og gjør ofte kostbare og katastrofale feil som fører til en rekke problemer for The Machine.

Mot slutten av den første sesongen begynner Jesse å mistenke at Rockland Stone i virkeligheten er The Machine, samtidig som Stone planlegger å stille til valg som senator. Mens den første sesongen hovedsakelig dreier seg om Willy og Jesses eventyr ved Misty Island Oceanic Reserve, tar den andre sesongen dem til Arktis sammen med aktivisten Ben Shore. De oppdager en uberørt øy med ulike helsemessige fordeler. Der møter de Arktos, en bjørn, og andre snakkende dyr. Dessverre følger The Machine etter dem, og forsøker å industrialisere øya. Men dette kommer til å ødelegge øyas naturlige skjønnhet, og hele økosystemet i området.

Jesse møter også igjen sin tidligere lærer, kjemikeren Dr. Elliot, som nylig har funnet på en spesiell formel for å hjelpe til med å stoppe fremtidig olje-søl. Men «The Machine» får også høre om denne nye formelen, og han får helt andre planer i tankene. Han kidnapper Dr. Elliot, og forårsaker et massivt olje-utslipp for å kvele Willy og alt annet liv i havet. Han etterligner også Dr. Elliot (ved å bruke en annen forkledning) og påvirker folk til å gi en donasjon på én million dollar til opprydningsarbeid etter olje-sølet. Men kjeltringen har egentlig tenkt å bruke opp alle disse pengene selv, og det blir igjen opp til Jesse og hans allierte å redde dagen - før det er for sent.

Utgivelser i Norge 
I Norge har seks episoder fra sesong 1 blitt gitt ut på tre VHS-kassetter:
 Free Willy 1 – Havets forsvarere / Den gigantiske ålen (episode 4 og 5)
 Free Willy 2 – Maskinen / Delfinens rop (episode 1 og 2)
 Free Willy 3 – Blekkspruten / Håpet (episode 6 og 9)

Norske stemmer 
 Erik Skøld som Jesse
 Helge Winther-Larsen som Willy, Randolph og P.R. Frickley
 Unn Vibeke Hol som Marlene og Anna
 Magnus Nielsen som Maskinen 
 Anders Hatlo som Glenn

Se også 
 

Animerte TV-serier fra USA